ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๖๑ (พ.ศ. ๒๕๓๗)เรื่องกำหนดน้ำมันเกียร์และน้ำมันเครื่องเป็นสินค้าที่ควบคุมฉลาก โดยที่ปรากฏว่าขณะนี้น้ำมันเกียร์และน้ำมันเครื่องเป็นสินค้าที่ประชาชนใช้กันอย่างแพร่หลายแต่การแสดงลักษณะเฉพาะยังไม่ชัดเจน ดังนั้นเพื่อประโยชน์ในการใช้อย่างถูกต้องและปลอดภัยของผู้บริโภคสมควรกำหนดน้ำมันเกียร์และน้ำมันเครื่องเป็นสินค้าที่ควบคุมฉลากอาศัยอำนาจตามมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ในประกาศฉบับนี้น้ำมันเกียร์ หมายความว่าน้ำมันที่ใช้สำหรับหล่อลื่นชุดเฟืองที่ใช้ในยานยนต์ หรืองานอุตสาหกรรมและหมายความรวมถึงน้ำมันที่ใช้สำหรับเกียร์อัตโนมัติน้ำมันเครื่อง หมายความว่าน้ำมันหล่อลื่นเหลวสำหรับหล่อลื่นเครื่องยนต์ที่มีการเผาไหม้ภายในทั้งเครื่องยนต์ดีเซลและเครื่องยนต์เบนซินแต่ไม่รวมถึงน้ำมันเครื่องที่ใช้กับเครื่องยนต์เบนซินสองจังหวะข้อ๒ให้น้ำมันเกียร์และน้ำมันเครื่องเป็นสินค้าที่ควบคุมฉลากข้อ๓ประกาศฉบับนี้ไม่ใช้บังคับแก่น้ำมันเกียร์และน้ำมันเครื่องที่ผลิตเพื่อการส่งออกซึ่งได้ปฏิบัติตามเงื่อนไข ดังต่อไปนี้(ก)น้ำมันเกียร์และน้ำมันเครื่องดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า For Export Only(ข)น้ำมันเกียร์และน้ำมันเครื่องดังกล่าวต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ๔น้ำมันเกียร์และน้ำมันเครื่องที่จะนำออกขายต้องจัดให้มีฉลากตามที่กำหนดไว้ในข้อ๕ข้อ๕ฉลากต้องมีข้อความเป็นภาษาไทยที่สามารถเห็นและอ่านได้ชัดเจน ปิดหรือติดไว้ที่ภาชนะบรรจุน้ำมันเกียร์และน้ำมันเครื่องและข้อความในฉลากอย่างน้อยต้องมีสาระสำคัญ ดังต่อไปนี้(๑)ต้องแสดงข้อความเกี่ยวกับผู้ประกอบธุรกิจดังนี้(ก)ในกรณีที่เป็นสินค้าที่ผลิตในราชอาณาจักร ให้ระบุชื่อผู้ผลิตและสถานที่ประกอบการของผู้ผลิต(ข)ในกรณีที่เป็นสินค้าที่นำเข้ามาในราชอาณาจักรเพื่อขาย ให้ระบุชื่อผู้นำเข้าและสถานที่ประกอบการของผู้นำเข้าและประเทศที่ผลิต(ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้ามาเพื่อการขายของผู้ประกอบธุรกิจรายอื่นผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นำเข้านั้นจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)เดือน และปีที่ผลิต(๓)คำว่า น้ำมันเกียร์ หรือ น้ำมันเครื่อง(๓)ทวิ[๑]เครื่องหมายและเลขทะเบียนคุณภาพผลิตภัณฑ์น้ำมันหล่อลื่นเหลวตามที่ขึ้นทะเบียนไว้กับกรมทะเบียนการค้าในประเภทน้ำมันเครื่อง(๔)ชั้นคุณภาพ (ตามมาตรฐานที่อ้างอิงได้)(๕)ปริมาตรสุทธิ โดยระบุหน่วยเป็นระบบเมตริก(๖)ข้อแนะนำในการใช้ และ/หรือข้อห้ามใช้ข้อ๖ให้น้ำมันเกียร์และน้ำมันเครื่องที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากขณะนำเข้าที่ด่านศุลกากรแต่ต้องจัดให้มีฉลากตามประกาศฉบับนี้ก่อนที่จะนำออกขายประกาศฉบับนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๒]ประกาศ ณ วันที่ ๒๔มิถุนายน พ.ศ. ๒๕๓๗มาลดี วสีนนท์ประธานกรรมการว่าด้วยฉลากประกาศคณะกรรมการว่าด้วยฉลากฉบับที่ ๗๑ (พ.ศ.๒๕๓๙) เรื่อง กำหนดน้ำมันเกียร์และน้ำมันเครื่องเป็นสินค้าที่ควบคุมฉลาก(ฉบับที่ ๒)[๓]คุณากร/ผู้จัดทำ๘ กุมภาพันธ์ ๒๕๕๔พัสสน/ผู้ตรวจ๙ กุมภาพันธ์ ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] ข้อ ๕ (๓) ทวิเพิ่มโดยประกาศคณะกรรมการว่าด้วยฉลาก ฉบับที่ ๗๑ (พ.ศ.๒๕๓๙) เรื่องกำหนดน้ำมันเกียร์และน้ำมันเครื่องเป็นสินค้าที่ควบคุมฉลาก (ฉบับที่ ๒)[๒] ราชกิจจานุเบกษาเล่ม ๑๑๑/ตอนพิเศษ ๓๓ ง/หน้า ๑๐๘/๑๐ สิงหาคม ๒๕๓๗[๓] ราชกิจจานุเบกษาเล่ม ๑๑๓/ตอนที่ ๕๖ ง/หน้า ๑๔๒/๑๑ กรกฎาคม ๒๕๓๙